钦定古今图书集成/明伦汇编/官常典/第617卷 > 杨瓒 王懋 叶锡 赵亮
## 钦定古今图书集成/明伦汇编/官常典/第617卷 > 杨瓒 王懋 叶锡 赵亮

按《明外史孙原贞传》：“瓒，蠡县人，永乐末进士。知赵城县，课绩为山西最，超擢凤阳知府。正统十年，大计天
下群吏，始命举治行卓异者，瓒及王懋、叶锡、赵亮等
与焉。凤阳帝乡勋臣及诸将子孙多犯令，瓒请立户，
稽出入，由是始遵约束。瓒言：民间子弟可造者多，请
增广生员，毋限额。”礼部采瓒言，考取附学。天下学校
之有附学生，由瓒议始。擢浙江右布政使，与平《陶得
二》之乱。景泰二年，瓒以湖州诸府官田赋重，请均之
民田赋轻者，而严禁诡寄之弊。诏与镇守侍郎孙原
贞督之，田赋称平。久之，卒官。懋，修武人。由进士为海
丰知县，后超擢西安知府，亦有声。锡，永嘉人。为吴县
知县，举卓异，迁奸民讦于朝，将逮系，吴人群诣阙颂
锡，乃令视事如故，抵诬者罪。寻擢宁国知府，而亮为
庆云典史，亦在举中，同被宴赉，时人以为荣。秩满，擢
知本县。